**Ministerstvo vnútra Slovenskej republiky**

**ako Sprostredkovateľský orgán pre Operačný program Ľudské zdroje**

**vyhlasuje**

**VYZVANIE NA PREDLOŽENIE**

**ŽIADOSTÍ O NENÁVRATNÝ FINANČNÝ PRÍSPEVOK**

**pre PROJEKTY TECHNICKEJ POMOCI**

|  |  |
| --- | --- |
| kód vyzvania | OPLZ-PO7-SC7172-2017-1 |

|  |
| --- |
| **1. Formálne náležitosti** |
| **Operačný program**  | Ľudské zdroje (ďalej len „OP ĽZ“) |
| **Prioritná os** | 7**.** Technická pomoc |
| **Špecifický cieľ** | 7.1 Podpora efektívnej implementácie operačného programu7.2 Zabezpečenie publicity, informovania a podpory prijímateľov v procese implementácie |
| **Fond** | Európsky sociálny fond (ďalej len „ESF“) |
| **Poskytovateľ** |
| **Názov** | Ministerstvo vnútra Slovenskej republiky |
| **Adresa** | Pribinova 2, 812 72 Bratislava |
| **Dĺžka trvania vyzvania na predkladanie Žiadosti o nenávratný finančný príspevok (ďalej len „ŽoNFP“)** |
| **Typ vyzvania** | Uzavreté |
| **Dátum vyhlásenia** | 27.02.2017 |
| **Dátum uzavretia** | 30.06.2017 |
| **Indikatívna výška finančných prostriedkov vyčlenených na vyzvanie (zdroje Európskej únie)** |
| Indikatívna výška finančných prostriedkov zo zdrojov Európskej únie (ďalej len „EÚ“) vyčlenených na vyzvanie je **1 411 000,00** **EUR** a je zároveň rozdelená v závislosti od zamerania projektu:

|  |  |
| --- | --- |
| **Zameranie projektu** | **Indikatívna výška finančných prostriedkov** |
| Materiálno-technické zabezpečenie, služobné cesty a vzdelávanie zamestnancov zapojených do implementácie projektov PO 5 a 6 OP ĽZ (ďalej len „projekt 1“) | 467 500,00 EUR |
| Zabezpečenie hodnotení, analýz a štúdií v rámci PO 5 a 6 OP ĽZ (ďalej len „projekt 2“) | 348 500,00 EUR |
| Komunikácia a informovanie v rámci PO 5 a PO 6 OP ĽZ (ďalej len „projekt 3“) | 595 000,00 EUR |

K výške zdrojov EÚ je vyčlenená príslušná výška finančných prostriedkov štátneho rozpočtu v súlade so Stratégiou financovania Európskych štrukturálnych a investičných fondov pre programové obdobie 2014 – 2020 (ďalej len „Stratégia financovania EŠIF“). Vzhľadom na to, že oprávneným žiadateľom je ústredný orgán štátnej správy, nemusí sa podieľať na oprávnených výdavkoch projektu vlastnými zdrojmi, t.j. nenávratný finančný príspevok (ďalej len „NFP“) mu bude poskytnutý vo výške 100 % oprávnených výdavkov.ŽoNFP bude schválená maximálne do výšky stanovenej pomoci rozdelenej v závislosti od zamerania projektu. V prípade nevyčerpania finančných prostriedkov alokovaných na toto písomné vyzvanie budú finančné prostriedky využité v ďalších písomných vyzvaniach.Prípadná zmena indikatívnej výšky finančných prostriedkov vyčlenených na vyzvanie, vrátane zdôvodnenia tejto zmeny bude zverejnená na webovom sídle <http://www.minv.sk/?projekty-technickej-pomoci>. |
| **Financovanie projektu** |
| Financovanie celkových oprávnených výdavkov projektu bude v rámci tohto vyzvania realizované v súlade s pravidlami stanovenými v platnej Stratégii financovania EŠIF, a to nasledovne:

|  |  |  |  |  |  |
| --- | --- | --- | --- | --- | --- |
| **Žiadateľ** | **Zameranie projektu** | **Zdroj financovania NFP** | **Výška NFP v %** | **Výška NFP v EUR** | **Výška spolufinancovania zo zdrojov žiadateľa v %** |
| **ústredný orgán štátnej správy** | **projekt** 1 | ESF | 85 | 467 500,00 | 0 |
| ŠR | 15 | 82 500,00 |
| spolu | 100 | **550 000,00** |
|  |  |  |  |  |
| **projekt 2** | ESF | 85 | 348 500,00 | 0 |
| ŠR | 15 | 61 500,00 |
| Spolu | 100 | **410 000,00** |
| **projekt 3** | ESF | 85 | 595 000,00 | 0 |
| ŠR | 15 | 105 000,00 |
| Spolu | 100 | **700 000,00** |

 |
| **Časový harmonogram konania o ŽoNFP** |
| Žiadateľ v zmysle vyššie uvedeného rozdelenia alokácie na vyzvanie a zamerania projektov môže predložiť ŽoNFP (jednotlivo pre každé zameranie projektu) kedykoľvek od vyhlásenia vyzvania až do uzavretia vyzvania. Konanie o jednotlivých predložených ŽoNFP prebieha samostatne. Žiadateľ je o výsledku konania o predložených ŽoNFP informovaný rozhodnutím sprostredkovateľského orgánu (ďalej len „SO“) o *schválení ŽoNFP,* o *neschválení ŽoNFP* alebo rozhodnutímo *zastavení konania o ŽoNFP* podľa § 20 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov (ďalej len „zákon o príspevku z EŠIF“).V zmysle § 28, odsek 2 zákona o príspevku z EŠIF je SO povinný vydať predmetné rozhodnutie **do 35 pracovných dní od doručenia ŽoNFP na SO.** Do lehoty sa nezapočítava doba potrebná na predloženie chýbajúcich náležitostí zo strany žiadateľa na základe výzvy zaslanej SO.V prípade, ak z objektívnych dôvodov nebude môcť byť ukončené konanie o žiadosti vo vyššie uvedenom termíne, je SO, za predpokladu udelenia výnimky CKO z maximálnej dĺžky schvaľovacieho procesu v súlade s kapitolou 1.2, ods. 3, písm. d) Systému riadenia EŠIF, oprávnený predĺžiť lehotu na vydanie rozhodnutia. Informáciu o predĺžení lehoty na vydanie Rozhodnutia o schválení ŽoNFP zverejní SO na svojom webovom sídle <http://www.minv.sk/?projekty-technickej-pomoci>.  |
| **Miesto a spôsob podania ŽoNFP** |
| Žiadateľ v zmysle vyššie uvedeného rozdelenia alokácie na vyzvanie a zamerania projektov predkladá jednotlivé tri ŽoNFP samostatne elektronicky prostredníctvom portálu ITMS2014+ a zároveň aj v písomnej forme spolu s prílohami v 1 origináli a 2 kópiách na adresu SO:*Ministerstvo vnútra Slovenskej republiky**Sekcia európskych programov**Odbor inklúzie marginalizovaných rómskych komunít**Panenská 21, 812 82 Bratislava*ŽoNFP je možné doručiť na vyššie uvedenú adresu SO jedným z nasledovných spôsobov:- *osobne v pracovné dni v čase 8:30 – 14:30 hod. do podateľne,**- doporučenou poštou,**- kuriérskou službou.***Žiadateľ je v zmysle § 19 zákona o príspevku z EŠIF povinný predložiť ŽoNFP riadne, včas a vo forme určenej SO.**Podmienky, ktoré musí žiadateľ splniť na to, aby bola ŽoNFP predložená riadne, včas a vo forme určenej SO vrátane presného procesného postupu a technicko-organizačných náležitostí pri predkladaní ŽoNFP, ako aj postupu pri získavaní prístupu žiadateľa do verejnej časti ITMS2014+, sú bližšie špecifikované v Príručke k technickej pomoci zverejnenej na <https://infoweb.minv.sk/sep/OP%20Ludske%20zdroje/> **V prípade, ak žiadateľ nepredloží ŽoNFP riadne, včas a v určenej forme v zmysle inštrukcií uvedených v Príručke k technickej pomoci, SO zastaví konanie o žiadosti a o tejto skutočnosti informuje žiadateľa.** |
| **Kontaktné údaje poskytovateľa a spôsob komunikácie s poskytovateľom** |
| Bližšie informácie týkajúce sa tohto vyzvania a prípravy ŽoNFP je možné získať na webovom sídle <http://www.minv.sk/?projekty-technickej-pomoci> a zároveň jednou z nasledovných foriem:1. **písomnou formou** na adrese SO:

*Ministerstvo vnútra Slovenskej republiky**Sekcia európskych programov**Odbor inklúzie marginalizovaných rómskych komunít**Panenská 21, 812 82 Bratislava*1. **elektronickou formou** na e-mailovej adrese: metodika.imrk@minv.sk

Pri zaslaní otázky na e-mailovú adresu uvedie žiadateľ o NFP v predmete správy: - kód vyzvania, v rámci ktorého zasiela svoju otázku,- presný názov žiadateľa.Informácie zverejnené na webovom sídle <http://www.minv.sk/?projekty-technickej-pomoci>, ako aj informácie poskytnuté elektronickou a písomnou formou majú záväzný charakter. **SO neposkytne žiadateľovi a ani iným osobám žiadne informácie k stavu schvaľovania ŽoNFP, a to v žiadnej z fáz schvaľovacieho procesu.** |
| **2. Podmienky poskytnutia príspevku** |
| Podmienky poskytnutia príspevku predstavujú súbor podmienok overovaných SO v procese schvaľovania ŽoNFP (konanie o žiadosti podľa § 19 zákona o príspevku z EŠIF), ale aj v čase vydania rozhodnutia o schválení ŽoNFP, ktoré musí žiadateľ splniť na to, aby mu bol schválený a následne vyplatený príslušný NFP na realizáciu národného projektu.V prípade, ak sa na základe predložených doku­mentov v tejto fáze preukáže, že ŽoNFP nespĺňa podmienky poskytnutia príspevku, SO rozhodne o neschvá­lení ŽoNFP.Podľa § 16 zákona o príspevku z EŠIF, ak je prijímateľ a poskytovateľ/SO tá istá osoba (čo je prípad tohto písomného vyzvania), NFP sa poskytuje na základe Rozhodnutia o schválení žiadosti o poskytnutie nenávratného finančného príspevku (ďalej len „Rozhodnutie o schválení ŽoNFP“), ktoré vydáva poskytovateľ/SO. Vzor Rozhodnutia o schválení ŽoNFP je zverejnený na webovom sídle SO na adrese http://www.minv.sk/?metodicke-dokumenty. Zmluva o poskytnutí nenávratného finančného príspevku sa v tomto prípade neuzatvára.V nasledujúcej tabuľke je uvedené znenie a stručný popis podmienok poskytnutia príspevku, ako aj spôsob preukázania ich splnenia a spôsob ich overovania zo strany SO, vrátane presnej špecifikácie požiadaviek na predloženie povinných príloh ŽoNFP. |

|  |  |  |
| --- | --- | --- |
| **Znenie podmienky poskytnutia príspevku** | **Zadefinovanie spôsobu overenia a formy preukázania splnenia podmienky poskytnutia príspevku** | **Relevantné prílohy preukazujúce splnenie podmienky** |
| **Oprávnenosť žiadateľa** |
| **Právna forma/konkrétny oprávnený žiadateľ** | Ministerstvo vnútra SR ako ústredný orgán štátnej správy túto podmienku poskytnutia príspevku nepreukazuje. | Formulár ŽoNFP, časť 1. Identifikácia žiadateľa |
| **Podmienka, že žiadateľ ani jeho štatutárny orgán, ani žiadny člen štatutárneho orgánu, ani osoba splnomocnená zastupovať ho v konaní o ŽoNFP neboli právoplatne odsúdení za trestný čin korupcie, za trestný čin poškodzovania finančných záujmov ES, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny, alebo za trestný čin machinácie pri verejnom obstarávaní a verejnej dražbe** | Vzhľadom ku skutočnosti, že oprávnený žiadateľ je organizáciou, v rámci ktorej je menovanie štatutárneho zástupcu upravené osobitným predpisom, je postačujúce dokladovanie splnenia tejto podmienky poskytnutia príspevku formou čestného vyhlásenia. | Formulár ŽoNFP, časť 15 Čestné vyhlásenie žiadateľa |
| **Oprávnenosť aktivít realizácie projektu** |
| **Podmienka, že aktivity projektu sú vo vecnom súlade s oprávnenými aktivitami OP ĽZ** | Aktivity projektu musia byť vo vecnom súlade s typmi oprávnených aktivít OP ĽZ na realizáciu ktorých je vyhlásené toto vyzvanie.**Oprávnený typ aktivity pre projekt 1** v rámci špecifického cieľa 7.1. „*Podpora efektívnej implementácie operačného programu*“ je: * *Technické vybavenie – zabezpečenie administratívneho a materiálno-technického vybavenia pre kvalitný výkon agendy súvisiacej s implementáciou OP ĽZ a personálna oblasť – zabezpečenie kvalifikovaného výkonu agendy súvisiacej s implementáciou OP ĽZ prostredníctvom primeraného vzdelávania oprávnených zamestnancov.*

**Hlavná aktivita pre projekt 1:*** Zaistenie kvalitného a kvalifikovaného výkonu agendy súvisiacej s implementáciou OP ĽZ prostredníctvom zabezpečenia administratívneho a materiálno-technického vybavenia a vzdelávania oprávnených zamestnancov

**Oprávnený typ aktivity pre projekt 2** v rámci špecifického cieľa 7.1. „*Podpora efektívnej implementácie operačného programu*“ je: * *Príprava, implementácia, monitorovanie a hodnotenie.*

**Hlavná aktivita pre projekt 2:*** Zabezpečenie interných a externých služieb súvisiacich s prípravou, implementáciou, monitorovaním a hodnotením

**Oprávnený typ aktivity pre projekt 3** v rámci špecifického cieľa 7.2. „*Zabezpečenie publicity, informovania a podpory prijímateľov v procese implementácie*“ je: * *Informovanie a komunikácia – zabezpečenie informovania verejnosti a žiadateľov/prijímateľov a zabezpečenie publicity OP ĽZ s cieľom zdôrazniť úlohu Spoločenstva a zabezpečiť transparentnosť pomoci z fondov*

**Hlavná aktivita pre projekt 3:*** Informovanie verejnosti a zabezpečenie publicity a podpory žiadateľov/prijímateľov
 | Formulár ŽoNFP, časť 9. Harmonogram realizácie aktivít |
| **Podmienka, že žiadateľ neukončil fyzickú realizáciu všetkých aktivít projektu pred predložením ŽoNFP** | Žiadateľ nesmie ukončiť fyzickú realizáciu všetkých aktivít projektu, t.j. plne zrealizovať všetky aktivity projektu, pred predložením ŽoNFP na SO, a to bez ohľadu na to, či žiadateľ uhradil všetky súvisiace platby. | Formulár ŽoNFP, časť 9 – Harmonogram realizácie aktivít |
| **Oprávnenosť výdavkov realizácie projektu** |
| **Podmienka, že výdavky projektu sú oprávnené a nárokovaná výška výdavkov je oprávnená na financovanie z OP ĽZ** | Výdavky projektu musia byť preukázateľne oprávnené na financovanie z OP ĽZ, to znamená, že musia byť v súlade s podmienkami oprávnenosti podrobne definovanými v dokumente Príručka k technickej pomoci ako aj v súlade s podmienkami uvedenými v prílohe č. 3 tohto vyzvania – Zoznam skupín oprávnených výdavkov.Žiadateľ je povinný s náležitou pozornosťou vyplniť a predložiť prílohu č. 1 ŽoNFP – Rozpočet projektu. | Formulár ŽoNFP, časť 11 Rozpočet projektu Príloha č. 1 ŽoNFP: Rozpočet projektu (podľa záväzného formulára)Príloha č. 2 ŽoNFP - Prieskum trhových cien (podľa záväzného formulára, ktorý je prílohou Príručky pre technickú pomoc) |
| **Oprávnenosť miesta realizácie projektu** |
| **Podmienka oprávnenosti miesta realizácie projektu** | Žiadateľ je povinný realizovať projekt na oprávnenom území. Oprávnenosť miesta realizácie projektu bude overovaná SO z údajov poskytnutých v rámci formuláru ŽoNFP.Pre túto výzvu je oprávneným miestom realizácie projektu celé územie Slovenskej republiky, okrem Bratislavského samosprávneho kraja, t.j. v súlade s OP ĽZ sú to všetky nasledovné kraje menej rozvinutého regiónu.NUTS II – Západné Slovensko (**Trnavský, Nitriansky a Trenčiansky samosprávny kraj**),NUTS II – Stredné Slovensko (**Žilinský a Banskobystrický samosprávny kraj**),NUTS II – Východné Slovensko (**Prešovský a Košický samosprávny kraj**). | Formulár ŽoNFP, časť 6. Miesto realizácie projektu  |
| **Kritériá pre výber projektov** |
| **Podmienka splnenia hodnotiacich kritérií** | Hodnotiace kritériá sú zverejnené na webovom sídle SO v rámci dokumentu „Kritériá pre výber projektov OP ĽZ a metodika ich uplatňovania“, ktorý je zverejnený na webovom sídle SO http://www.minv.sk/?metodicke-dokumenty.Pre projekty technickej pomoci sa pri odbornom hodnotení ŽoNFP aplikujú len vylučujúce hodnotiace kritériá. Vylučujúce hodnotiace kritériá sú vyhodnocované iba možnosťou „áno“ alebo možnosťou „nie“. Udelenie možnosti ,,nie“ pri vylučujúcom kritériu znamená automaticky nesplnenie kritérií pre výber projektov a neschválenie ŽoNFP.Bližšie informácie týkajúce sa schvaľovacieho procesu ŽoNFP vrátane aplikácie hodnotiacich kritérií sú uvedené v kap. 5. Schvaľovanie ŽoNFP Príručky k technickej pomoci. | Formulár ŽoNFP Príloha č. 1 ŽoNFP - Rozpočet projektu (podľa záväzného formulára)Príloha č. 2 ŽoNFP - Prieskum trhových cien (podľa záväzného formulára, ktorý je prílohou Príručky pre technickú pomoc) |
| **Spôsob financovania** |
| **Podmienka spôsobu financovania** | Pre toto vyzvanie je v súlade s platným Systémom finančného riadenia štrukturálnych fondov, Kohézneho fondu a Európskeho námorného a rybárskeho fondu na programové obdobie 2014 – 2020 zverejnenom na internetovej stránke <http://www.finance.gov.sk/Default.aspx?CatID=9348> stanovený spôsob financovania formou **zálohových platieb a refundácie, resp. ich kombinácie.**Forma financovania: 01 – Nenávratný grant (nenávratný finančný príspevok).Konkrétny spôsob financovania projektu bude upravený v Rozhodnutí o schválení NFP.  | bez samostatnej prílohy |
| **Podmienky poskytnutia príspevku vyplývajúce z osobitných predpisov** |
| **Podmienka neporušenia zákazu nelegálnej práce a nelegálneho zamestnávania za obdobie 5 rokov predchádzajúcich podaniu ŽoNFP** | V rámci tejto podmienky žiadateľ predkladá čestné vyhlásenie o tom, že žiadateľ neporušil zákaz nelegálnej práce a nelegálneho zamestnávania podľa osobitného predpisu[[1]](#footnote-2) za obdobie piatich rokov predchádzajúcich predloženiu ŽoNFP. | Formulár ŽoNFP, časť 15 Čestné vyhlásenie žiadateľa |
| **Podmienky týkajúce sa štátnej pomoci a vyplývajúce zo schém štátnej pomoci/pomoci de minimis** | Oprávnené aktivity tak, ako sú stanovené týmto vyzvaním nie sú poskytovaním štátnej pomoci a teda vo vzťahu k oprávneným aktivitám sa neuplatňujú pravidlá štátnej pomoci.Ak žiadateľ/prijímateľ uvedené pravidlo poruší a nezachová striktne charakter svojho projektu, ktorý svojimi aktivitami nepredstavuje štátnu pomoc, nesie za svoje konanie plnú právnu zodpovednosť v súvislosti s porušením pravidiel týkajúcich sa štátnej pomoci. Žiadateľ/prijímateľ zároveň berie na vedomie, že rovnaké právne následky nastanú aj v prípade, ak v rámci jeho projektu dôjde k poskytnutiu, tzv. nepriamej štátnej pomoci alebo k poskytnutiu inej formy výhody, ktorá na základe Zmluvy o fungovaní EÚ znamená porušenie pravidiel týkajúcich sa štátnej pomoci. Žiadateľ/prijímateľ si je zároveň vedomý, že štátnou pomocou sa v tejto súvislosti rozumie každá pomoc v akejkoľvek forme, ktorú poskytuje na podnikanie alebo v súvislosti s ním poskytovateľ priamo alebo nepriamo z prostriedkov štátneho rozpočtu, zo svojho rozpočtu alebo z vlastných zdrojov podniku, pričom však nezáleží na právnej forme žiadateľa/prijímateľa a spôsobe jeho financovania. | bez samostatnej prílohy |
| **Ďalšie podmienky poskytnutia príspevku** |
| **Podmienka poskytnutia príspevku z hľadiska maximálnej a minimálnej výšky pomoci** | **Minimálna výška pomoci**: nestanovuje sa.**Maximálna výška pomoci**: celkové oprávnené výdavky uvedené v ŽoNFP nesmú presiahnuť spolu zdroj EÚ a ŠR:* **pre projekt 1**: 550 000,00 EUR
* **pre projekt 2**: 410 000,00 EUR
* **pre projekt 3**: 700 000,00 EUR
 | Formulár ŽoNFP |
| **Časová oprávnenosť realizácie projektu** | **Minimálna dĺžka realizácie projektu**: nestanovuje sa**Maximálna dĺžka realizácie projektu:** nestanovuje saVo všeobecnosti sú oprávnené výdavky tie, ktoré vznikli a boli skutočne vynaložené (uhradené) zo strany žiadateľa v období od 1.1.2014 do dňa ukončenia realizácie aktivít projektu, pričom za žiadnych okolností nesmie byť prekročený termín stanovený v článku 65 ods. 2 všeobecného nariadenia, t.j. 31.12.2023. Nadobudnutie účinnosti Rozhodnutia o schválení ŽoNFP nemá vplyv na oprávnenosť výdavkov - oprávnené sú aj výdavky, ktoré vznikli pred nadobudnutím účinnosti Rozhodnutia o schválení ŽoNFP, v súlade s článkom 65 ods. 6 NARIADENIE EURÓPSKEHO PARLAMENTU A RADY (EÚ) č. 1303/2013 zo 17. decembra 2013, pokiaľ je to uvedené v Prílohe č. 2 - Predmet podpory Rozhodnutia o schválení ŽoNFP. | Formulár ŽoNFP, časť 9 – Harmonogram realizácie aktivít |
| **Podmienka oprávnenosti z hľadiska súladu s horizontálnymi princípmi** | Projekty, ktoré budú predmetom ŽoNFP musia byť v súlade s horizontálnymi princípmi rovnosť mužov a žien a nediskriminácia, ktoré sú definované v Partnerskej dohode na roky 2014 – 2020 a v čl. 7 a 8 všeobecného nariadenia[[2]](#footnote-3).V zmysle Partnerskej dohody SR na roky 2014 – 2020 je pre programy ESF hlavným cieľom horizontálneho princípu rovnosť mužov a žien zabezpečiť rovnosť mužov a žien na trhu práce a v príprave naň a hlavným cieľom horizontálneho princípu nediskriminácia je zabezpečenie rovnosť príležitostí na trhu práce a v príprave naň. Pre ostatné programy EŠIF je hlavným cieľom HP podpora rovnosti mužov a žien zníženie horizontálnej a vertikálnej rodovej segregácie v odvetviach hospodárstva. Hlavným cieľom HP nediskriminácia je zabezpečiť rovnosť príležitostí v prístupe a vo využívaní infraštruktúry a služieb. Osobitný dôraz si vyžadujú osoby so zdravotným postihnutím, pre ktoré je potrebné vytvorenie mimoriadnych podmienok prístupnosti.Hlavné aktivity prispievajú k horizontálnym princípom rovnosť mužov a žien a nediskriminácia – HP RMŽ a ND. Relevancia je viazaná priamo na  projektové merateľné ukazovatele, ktoré je žiadateľ povinný uviesť k hlavnej aktivite projektu. Horizontálne princípy Rovnosť mužov a žien a Nediskriminácia (ďalej len „HP RMŽ a ND“) nie sú relevantné pre všetky projektové merateľné ukazovatele definované ako povinné pre jednotlivé hlavné aktivity, avšak typy aktivít sú relevantné k vybraným cieľom HP RMŽ a ND, preto **súlad projektu s HP RMŽ a ND je podmienkou poskytnutia príspevku.**Preukazovanie **relevancie k HP RMŽ a ND**Podmienka súladu s HP RMŽ a ND nie je preukazovaná zo strany žiadateľa samostatnou prílohou. Žiadateľ deklaruje súlad projektu s cieľmi HP RMŽ a ND prostredníctvom výberu hlavných aktivít prislúchajúcich k jednotlivým typom aktivít vo formulári ŽoNFP, v rámci ktorého sa v časti č. 5 automaticky vygeneruje text o cieli HP RMŽ a ND, ku ktorému projekt prispieva. Žiadateľ rovnako v rámci formuláru žiadosti o NFP v časti č. 15 - Čestné vyhlásenie žiadateľa potvrdzuje súlad s HP RMŽ a ND a čestne vyhlasuje, že projekt, ktorý je predmetom ŽoNFP, musí byť v súlade s princípmi podpory rovnosti mužov a žien a nediskriminácie podľa článku 7 nariadenia Európskeho parlamentu a Rady (EÚ) č. 1303/2013 zo 17. decembra 2013, a že zabezpečí podmienky pre rovnakú dostupnosť pre všetkých, tak aby nedochádzalo k vylučovaniu ľudí na základe rodu, veku, rasy, etnika, zdravotného postihnutia a pod. a to nasledovným spôsobom: 1. pri výbere zamestnancov v rámci realizácie projektu bude dodržaný princíp rovnosti mužov a žien a nediskriminácia a tieto princípy budú zohľadnené v podmienkach na výber zamestnancov,
2. pri zadávaní podmienok verejného obstarávania budú podmienky definované tak, aby nemohlo dôjsť k diskriminácii pri výbere dodávateľa na základe príslušnosti k akejkoľvek znevýhodnenej skupine osôb a aby nedochádzalo k nerovnakému zaobchádzaniu pri finančnom ohodnotení (nerovné odmeňovanie za rovnakú prácu na základe pohlavia alebo príslušnosti k akejkoľvek znevýhodnenej skupine osôb),
3. v rámci vzdelávania oprávnených zamestnancov nebude dochádzať k znevýhodneným podmienkam pre akúkoľvek skupinu osôb,
4. v rámci oprávnených aktivít bude zabezpečená prístupnosť k informáciám, informačným systémom, elektronickým službám a webovým sídlam pre znevýhodnené skupiny splnením požiadaviek definovaných vo Výnose MF SR č. 55/2014 Z.z. o štandardoch pre informačné systémy verejnej správy.

Horizontálny princíp Udržateľný rozvoj (ďalej len „ HP UR“) nie je relevantný pre projektové merateľné ukazovatele definované ako povinné pre hlavné aktivity. Rovnako typy aktivít nie sú relevantné k vybraným cieľom HP UR preto **súlad projektu s HP UR nie je podmienkou poskytnutia príspevku**.Uplatňovanie HP bude na projektovej úrovni overované v procese monitorovania a kontroly projektov. | Formulár ŽoNFP, časť 5. Identifikácia projektu, časť 15 Čestné vyhlásenie žiadateľa |
| **Podmienky poskytnutia príspevku z hľadiska definovania merateľných ukazovateľov projektu** | Výstupy/výsledky, ktoré majú byť dosiahnuté realizáciou aktivít projektu, musia byť kvantifikované prostredníctvom merateľných ukazovateľov definovaných v prílohe č. 2 tohto vyzvania – Zoznam merateľných ukazovateľov, vrátane ukazovateľov relevantných k HP. Žiadateľ je povinný v ŽoNFP uviesť všetky merateľné ukazovatele uvedené k príslušnej hlavnej aktivite.Žiadateľ bude vykazovať priebežne merateľné ukazovatele v rámci monitorovania projektu. | Formulár ŽoNFP, časť 10.1 Aktivity projektu a očakávané merateľné ukazovatele |

|  |
| --- |
| **3. Overovanie podmienok poskytnutia príspevku a ďalšie informácie k vyzvaniu** |
| SO v konaní o ŽoNFP overuje **splnenie podmienok poskytnutia príspevku** v súlade s vyzvaním a dokumentmi, na ktoré sa vyzvanie odvoláva. Konanie o ŽoNFP  rozdeľujeme do nasledujúcich základných fáz:1. Administratívne overenie2. Odborné hodnotenie 3. Opravné prostriedky (neobligatórna časť konania aplikovaná v prípade postupu podľa § 22 až 24 zákona o príspevku EŠIF).Bližšie informácie o postupe SO v rámci jednotlivých fáz konania sú dostupné v kapitole 5 Príručky k technickej pomoci. **Podmienky poskytnutia príspevku stanovené v tomto vyzvaní sú predmetom overovania v konaní o ŽoNFP a musia byť splnené bez ohľadu na skutočnosť, či ich úplné znenie je priamo uvedené v texte vyzvania alebo je uvádzané, resp. bližšie popísané v dokumente/dokumentoch, na ktoré sa toto vyzvanie odvoláva.**O ŽoNFP môže byť v súlade so zákonom o príspevku z EŠIF rozhodnuté nasledovne:1. vydaním Rozhodnutia o schválení ŽoNFP,2. vydaním Rozhodnutia o neschválení ŽoNFP,3. vydaním Rozhodnutia o zastavení konania ŽoNFP.**Informácia o identifikovaných Synergiách a komplementaritách s inými programami EŠIF, EÚ a SR:** V rámci tohto vyzvania bola identifikovaná synergia medzi OP Ľudské zdroje, prioritná os 7, špecifický cieľ 7.1 a 7.2 aOP Efektívna verejná správa, prioritná os 3, špecifický cieľ 3.1 a 3.2 a synergia medzi OP Ľudské zdroje, prioritná os 7, špecifický cieľ 7.1 aOP Technická pomoc, prioritná os 1, špecifický cieľ 1, 2, 3 a prioritná os 2, špecifický cieľ 1.**Vykazovanie dodatočne sledovaných údajov žiadateľom:**Po uzavretí zmluvy o NFP v rámci realizácie projektu na vzdelávanie pracovníkov SO MV SR, bude žiadateľ ako prijímateľ vykazovať v rámci monitorovacích správ s príznakom „výročná“ a s príznakom „záverečná“ dodatočne sledovaný údaj D270 Počet vzdelávacích aktivít projektu zaoberajúcich sa výlučne problematikou nediskriminácie a rovnosti mužov a žien. Bližšie informácie k sledovaniu D údajov sú uvedené v príručke k TP. |
| **4. Zmena a zrušenie vyzvania** |
| V nevyhnutných prípadoch, kedy nie je možné konať o ŽoNFP predložených na základe pôvodne vyhláseného vyzvania, alebo je zmena potrebná za účelom jeho optimalizácie, resp. vhodnejšieho nastavenia, je SO oprávnený za podmienok stanovených v zákone o príspevku z EŠIF vyzvanie zmeniť alebo zrušiť v súlade s §17 ods. 6,.7. a 8 a § 28 ods. 4.V **prípade legislatívnych zmien**, ktoré majú alebo môžu mať vplyv na zmenu podmienok poskytnutia príspevku, takáto zmena nepredstavuje zmenu vyzvania za predpokladu, že novelizáciou alebo vydaním nového všeobecne záväzného právneho predpisu nedôjde k zmene vecnej podstaty podmienky poskytnutia príspevku. SO v takom prípade posudzuje ŽoNFP podľa aktuálne platného právneho predpisu, rešpektujúc prechodné ustanovenia vo vzťahu k jeho účinnosti. V prípade, ak **legislatívne** **zmeny** vyvolajú potrebu zmeny v podmienkach poskytnutia príspevku, SO v nadväznosti na ich posúdenie rozhodne o potrebe zmeny alebo zrušenia vyzvania.V prípade **zmien** spojených s predkladaním ŽoNFP prostredníctvom **ITMS2014+** (napr. zmeny v technickom spôsobe vypĺňania jednotlivých častí ŽoNFP), takéto zmeny nepredstavujú zmenu vyzvania a o relevantných technických postupoch bude SO žiadateľa informovať.O zmene vyzvania bude SO informovať na svojom webovom sídle <http://www.minv.sk/?projekty-technickej-pomoci>, pričom súčasťou informácie bude aj informácia o tom či je možné, resp. povinné zo strany žiadateľa zmeniť/doplniť už podanú ŽoNFP, ako aj termín na vykonanie zmeny/doplnenia už podanej ŽoNFP.Informáciu o zrušení vyzvania, vrátane zdôvodnenia, zverejní SO na svojom webovom sídle <http://www.minv.sk/?projekty-technickej-pomoci>. |
| **5. Prílohy vyzvania** |
|  | Formulár ŽoNFP s prílohou |
|  | Zoznam merateľných ukazovateľov vrátane  zadefinovanej relevancie k horizontálnym princípom |
|  | Zoznam skupín oprávnených výdavkov |
|  | Predbežná informácia pre žiadateľov o nenávratný finančný príspevok/ o príspevok v zmysle čl. 13 Nariadenia Komisie (ES, Euratom) č. 1302/2008 o centrálnej databáze vylúčených subjektov |

1. Zákon č. 82/2005 Z. z. o nelegálnej práci a nelegálnom zamestnávaní v znení neskorších predpisov [↑](#footnote-ref-2)
2. Nariadenie Európskeho parlamentu a Rady (EÚ) č. 1303/2013 zo 17. decembra 2013, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde, Kohéznom fonde, Európskom poľnohospodárskom fonde pre rozvoj vidieka a Európskom námornom a rybárskom fonde a ktorým sa stanovujú všeobecné ustanovenia o Európskom fonde regionálneho rozvoja, Európskom sociálnom fonde, Kohéznom fonde a Európskom námornom a rybárskom fonde a ktorým sa zrušuje nariadenie Rady (ES) č. 1083/2006. [↑](#footnote-ref-3)